open-index/open-wikipedia-markdown huggingface dataset:
Martotähkäyökkönen

**Martotähkäyökkönen** eli **vähätähkäyökkönen** (*Mesapamea secalella*) on puuyökkösiin kuuluva yöperhoslaji. Sen tunnistaminen lajilleen ei onnistu ulkoisten tuntomerkkien perusteella.

## Koko ja ulkonäkö
Martotähkäyökkönen on käytännössä identtinen valkotähkäyökkösen (*Mesapamea secalis*) sekä sekotähkäyökkösen (*Mesapamea remmi*) kanssa, eikä lajeja voi erottaa toisistaan ilman genitaalipreparaatin tekemistä. Se tunnistettiinkin omaksi lajikseen vasta vuonna 1983. Lisäksi samankaltaisia ovat myös kosteikkojuuriyökkönen (*Apamea unanimis*) ja usvayökkönen (*Parastichtis suspecta*). Keskimäärin se on siipiväliltään valkotähkäyökköstä pienempi, 27&ndash;32 mm, ja väritykseltään selvemmin yksivärinen. Joidenkin lähteiden mukaan siivessä voi olla myös punertavaa hohdetta.

## Levinneisyys ja lentoaika
Lajin levinneisyys ulottuu Euroopasta Vähä-Aasiaan. Norjassa levinneisyys ulottuu pohjoisemmaksi kuin valkotähkäyökkösellä. Suomessa laji on ilmeisesti yleinen, mutta varmat havainnot painottuvat etelärannikolle, minkä lisäksi niitä on jonkin verran Etelä-Suomen sisämaasta. Perhoset lentävät yhtenä sukupolvena heinä-elokuussa. Suomessa lento alkaa ehkä noin viikkoa valkotähkäyökköstä myöhemmin.

## Elinympäristö ja elintavat
Suomessa lajin elinympäristöt painottuvat ehkä rannikon läheisyyteen. Muutoin lajin elinympäristöt ja elintavat lienevät samanlaiset kuin valkotähkäyökkösellä eli avoimia niittyjä ja muita heinää kasvavia paikkoja. Perhoset lentävät öisin ja tulevat sekä syötille että valolle. Toukka elää heinäkasvien varsilla, talvehtii keskenkasvuisena ja koteloituu kotelokopan sisään maahan.

## Ravintokasvit
Toukka elää erilaisilla heinillä.

## Lähteet

## Aiheesta muualla
* Bestimmungshilfe des Lepiforums 
* Koiraan genitaalit  
* Naaraan genitaalit
Sekotähkäyökkönen

**Sekotähkäyökkönen** eli **urakkatähkäyökkönen** (*Mesapamea remmi*) on harvinainen yöperhoslaji. Sen erottaminen valkotähkäyökkösestä (*Mesapamea secalis*) tai martotähkäyökkösestä (*Mesapamea secalella*) ei onnistu ilman genitaalipreparaatin tekemistä. Laji kuvattiin tieteelle vuonna 1985.

## Koko ja ulkonäkö
Laji on ulkonäöltään identtinen valkotähkäyökkösen ja martotähkäyökkösen kanssa. Erottavat tuntomerkit ovat ainoastaan genitaalien rakenteissa. Siipiväli on noin 30&nbsp;mm.

## Levinneisyys ja lentoaika
Laji tavattiin Suomesta ensimmäisen kerran Kökarista elokuussa 2002. Sittemmin yksilöitä on tunnistettu etelärannikolla koko Ahvenanmaalta Virolahdelle ulottuvalta alueelta noin kolmekymmentä, joista yksi oli talletettu jo vuonna 1984.

## Elinympäristö ja elintavat
Sekotähkäyökköstä pidetään yleisesti valko- ja martotähkäyökkösten risteymänä.

## Ravintokasvit
Toukan ravintokasveja lienevät heinät.

## Lähteet

## Aiheesta muualla
* Bestimmungshilfe des Lepiforums
Tohoru Masamune

**Tohoru Masamune** (s. Madison, Wisconsin, Yhdysvallat) on kanadalais-japanilainen näyttelijä. Hän on esiintynyt muun muassa elokuvissa *[[Teenage Mutant Ninja Turtles (vuoden 2014 elokuva)|Teenage Mutant Ninja Turtles]]*  ja *[[Inception]]* sekä televisiosarjoissa *[[Heroes (televisiosarja)|Heroes]]* ja **.

## Varhaiselämä
Masamune syntyi japanilaisille vanhemmille Madisonissa, Wisconsinissa. Hän muutti perheensä kanssa Edmontoniin, Kanadaan. Sittemmin he muuttivat Newtoniin, Bostonin esikaupunkiin. Masamune opiskeli MIT-korkeakoulussa insinööriksi, minkä jälkeen hän siirtyi opiskelemaan teatteria San Franciscoon. Hän opiskeli myös japanilaista klassista teatteria.

## Ura
Masamune aloitti uransa elokuvien ja televisiosarjojen parissa 1990-luvulla. Hän esiintyi pitkälti sivurooleissa ja alkoi tekemään myös satunnaisesti äänirooleja 2000-luvulta lähtien niin elokuviin, kuin animaatioihin ja videopeleihin, kuten *[[Jackie Chan seikkailee]]*, *[[Geishan muistelmat (elokuva)|Geishan muistelmat]]* ja *[[Tom Clancy’s H.A.W.X]]*. Masamunella oli muutaman jakson verran kestänyt vieraileva rooli *[[Heroes (televisiosarja)|Heroes]]*-televisiosarjassa vuosina 2006 ja 2007. Sittemmin 2010-luvulla Masamune teki rooleja hieman isomman budjetin omaaviin elokuviin, kuten *[[Inception]]*. Lisäksi hän oli pidempiaikainen rooli internetsarjassa *[[SOLO – The Series]]* ja hän vieraili kahden jakson verran *[[Tunteita ja tuoksuja]]* -saippuasarjassa. Vuonna 2014 Masamune esiintyi Silppurin roolissa *[[Teenage Mutant Ninja Turtles (vuoden 2014 elokuva)|Teenage Mutant Ninja Turtles]]* -elokuvassa. Hän on kertonut saaneensa roolin ilman koe-esiintymistä.

## Muuta
Masamune harrastaa vapaa-ajallaan jääkiekkoa, haavipalloa, golfia ja laskettelua. Hän on myös harjoitellut hieman aikidoa ja potkunyrkkeilyä.

## Lähteet
Valkotähkäyökkönen

**Valkotähkäyökkönen** (*Mesapamea secalis*) on eräs eteläisen Suomen yleisimmistä loppukesän yökköslajeista. Se kuuluu erittäin vaikeasti määritettävään lajikompleksiin ja täysin varma lajinmääritys edellyttää perhosen tallettamista ja tutkimista mikroskoopin avulla.

## Koko ja ulkonäkö
Valkotähkäyökkönen on väritykseltään yksilökohtaisesti erittäin muunteleva perhonen. Lisäksi erittäin samannäköisiä lajeja ovat martotähkäyökkönen (*Mesapamea secalella*) ja sekotähkäyökkönen (*Mesapamea remmi*). Kolmikon lajeja ei voi erottaa toisistaan pelkän ulkonäön perusteella vaan vaaditaan perhosyksilön genitaalien tutkimista mikroskoopilla. Melko samannäköisiä ovat myös kosteikkojuuriyökkönen (*Apamea unanimis*) ja usvayökkönen (*Parastichtis suspecta*).

Valkotähkäyökkösen siipiväli on noin 30&ndash;34 mm. Etusiipien pohjaväri vaihtelee kellanruskeasta ja selväkuvioisesta tummanharmaaseen ja lähes kuviottomaan. Etenkin siiven keskiosa ja ulkoreuna ovat usein selvästi tummemmat. Munuaistäplä, jota reunustaa kaksinkertainen valkoinen viiru erottuu kuitenkin hyvin. Mutkitteleva sisempi poikkiviiru kohtaa siiven takareunan kohtisuorasti. Yleisvaikutelma lajin siivestä on kirjava, vaikka selkeää kuviointia ei olisikaan. Takasiivet ovat vaaleanharmaat, ulkoreunaa kohti hieman tummenevat ja niiden alapinnalla on pieni tumma täplä, joka ei erotu yläpinnalla.

## Levinneisyys ja lentoaika
Lajin levinneisyys kattaa Pohjois-Afrikan ja Euroopan. Suomessa valkotähkäyökkönen on erittäin yleinen ja pääasiassa havainnot ovat Raahe–Lieksa-linjan eteläpuolelta, harvakseltaan Tornio–Kajaani-linjalle. Perhoset lentävät yhtenä sukupolvena heinäkuun alkupuolelta syyskuun alkuun.

## Elinympäristö ja elintavat

Valkotähkäyökkösen elinympäristöjä ovat avoimet niityt ja viljelysmaat, usein kulttuuriympäristöissä lähellä asutusta. Laji on hyvin yleinen ja usein lentoaikansa runsaslukuisimpia yöperhosia. Perhoset lentävät öisin ja tulevat valolle, mutta selvästi innokkaammin syötille. Toukka elää heinäkasvien varsilla ja tähkissä. Keskenkasvuinen toukka talvehtii.

Lajin **solmumadoksi** kutsutuilla toukilla on ollut jonkin verran merkitystä etenkin rukiin tuholaisena. Erityisesti Itä-Suomessa vuosina 1896&ndash;1897 satotappiot ovat olleet noin 50&nbsp;%, joillakin tiloilla jopa 80&ndash;100&nbsp;%. Myös 1960-luvulla on Etelä-Savossa ollut mainittavia tuhoja.

## Ravintokasvit
Toukka syö erilaisia heiniä kuten nurmipuntarpää (*Alopecurus pratensis*), koiranheinä (*Dactylis glomerata*), rantavehnä (*Leymus arenarius*) ja juolavehnä (*Elymus repens*).

## Lähteet

## Aiheesta muualla
* Laji.fi: Valkotähkäyökkönen (''Mesapamea secalis'')
* Perhoset: Valkotähkäyökkönen (''Mesapamea secalis'') 
* University of Michigan, Animal Diversity Web (ADW): Mesapamea secalis 
* Pherobase: Semiochemicals of Mesapamea secalis, the Common rustic 
* Bestimmungshilfe des Lepiforums  
* Moths and Butterflies of Europe and North Africa 
* Koiraan genitaalit  
* Naaraan genitaalit
FS Jauréguiberry (1893)

**Jauréguiberry** oli Ranskan laivaston 1800-luvun lopulla valmistettu pre-dreadnought taistelulaiva. Alus kuului viiden toisiaan muistuttavan aluksen (*[[FS Bouvet (1896)|Bouvet]]*, *[[FS Carnot (1894)|Carnot]]*, *[[FS Charles Martel (1893)|Charles Martel]]*, *[[FS Masséna (1895)|Masséna]]* ja *Jauréguiberry*) ryhmään, joka tilattiin Britannian kuninkaallisen laivaston tilattua Royal Sovereign -luokan.

## Valmistus
Alus tilattiin 8. huhtikuuta 1891 La Seyne-sur-Meristä Forges et Chantiers de la Méditerranéelta, missä köli laskettiin marraskuussa 1891. Alus laskettiin vesille 27. lokakuuta 1893 ja valmistui koeajoihin 30. tammikuuta 1897. Alus otettiin palvelukseen 16. helmikuuta 1897.

## Palvelus
Alus poistettiin 20. kesäkuuta 1920 alusluettelosta ja myytiin romutettavaksi 23. kesäkuuta 1934.

## Lähteet
*
*
*

### Viitteet

## Aiheesta muualla

*
Tummien perhosten koti

**Tummien perhosten koti** on Leena Landerin romaani vuodelta 1991. Se on käännetty usealle kielelle, muun muassa ruotsiksi, saksaksi, ranskaksi ja arabiaksi. 

Teoksen arabiankielinen käännös on ensimmäinen suomalaisen romaanin suoraan suomen kielestä arabiaan tehty nykyproosan käännös. 

Lander on kertonut, että häneen kohdistettiin Syyriassa uhkailua, koska teoksen osia pidettiin fundamentalististen tahojen keskuudessa islamilaisten moraalikäsitysten vastaisina.

Dome Karukosken ohjaama elokuva *[[Tummien perhosten koti (elokuva)|Tummien perhosten koti]]* tuli ensi-iltaan tammikuussa 2008, ja se valittiin Suomen Oscar-ehdokkaaksi vuonna 2008.

## Lähteet
Galaktoosi-1-fosfaatti

**Galaktoosi-1-fosfaatti** (C6H13PO9) on galaktoosisokerin fosforyloitu johdannainen. Yhdistettä muodostuu eliöissä muun muassa ihmisessä galaktoosin aineenvaihdunnan tuotteena ja on tärkeässä osassa eräiden glykoproteiinien biosynteesiä.

## Biosynteesi ja biologinen rooli
Ihmisen elimistössä maksa muodostaa galaktoosi-1-fosfaattia galaktoosista ja tätä reaktiota katalysoiva entsyymi on galaktokinaasi. Fosfaattiryhmän lähteenä toimii reaktiossa ATP-molekyyli. Seuraavassa vaiheessa galaktoosi-1-fosfaattia voi metaboloida 2 eri entsyymiä. Galaktoosi-1-fosfaattiuridyylitransferaasi on transferaaseihin kuuluva entsyymi, joka siirtää uridiinimonofosfaattiryhmän UDP-glukoosimolekyyliltä galaktoosi-1-fosfaatille, jolloin muodostuu UDP-galaktoosia ja glukoosi-1-fosfaattia. Toinen galaktoosi-1-fosfaattia UDP-galaktoosiksi metaboloiva entsyymi on UDP-glukoosipyrofosforylaasi, joka siirtää difosfaattiryhmän UTP-molekyyliltä galaktoosi-1-fosfaatille.

Harvinaisessa perinnöllisessä sairaudessa galaktosemiassa galaktoosi-1-fosfaattiuridyylitransferaasin aktiivisuus on pieni tai entsyymiä ei muodostu lainkaan. Tämä johtaa galaktoosin ja galaktoosi-1-fosfaatin kertymiseen soluihin, millä on haitallisia vaikutuksia muun muassa keskushermoston toimintaan. Taudin määritys perustuu punasolujen  galaktoosi-1-fosfaatin määrän seurantaan.

## Lähteet
Tšetšenian parlamentin isku 2010

**Tšetšenian parlamentin isku** tehtiin 19. lokakuuta 2010, kun kolmen islamistikapinallisen ryhmä hyökkäsi aamulla Tšetšenian parlamenttirakennukseen Groznyissa. Kuusi henkilöä kuoli ja lisäksi 17 muuta loukkaantui. Hyökkääjät aloittivat laukaustenvaihdon vartijoiden kanssa ja yksi hyökkääjä teki heti itsemurhapommituksen. Lopulta myös muut hyökkääjät räjäyttivät itsensä. Parlamentin jäsenet aloittelivat työpäiväänsä iskun aikaan, mutta he onnistuivat pakenemaan ylempään kerrokseen, jossa pysyivät turvassa. Iskua edelsi jakso, jonka aikana väkivaltaisuudet olivat Ramzan Kadyrovin johdolla jossain määrin vähentyneet. Euroopan unioni ja Yhdysvallat tuomitsivat hyökkäyksen ja vakuuttivat toimivansa terrorismia vastaan yhteistyössä Venäjän kanssa.

## Lähteet
Rossija segodnja

**Rossija segodnja** (, kirjaimellisesti ) on Moskovassa keskuspaikkaansa pitävä venäläinen valtio-omisteinen, ulkomaille suunnattuun joukkotiedotukseen keskittyvä uutistoimisto ja mediatalo. Se perustettiin Venäjän presidentti Putinin antamalla asetuksella 9. joulukuuta 2013. Yhtiömuodoltaan Rossija segodnja on valtion unitaarinen yritys (FGUP). Yhtiömuodosta FGUP seuraa, että Rossija Segodnija on lain mukaan toimittava Venäjän federaation etujen mukaisesti.

Lisäksi presidentinasetuksella erityisesti määrättiin, että mediatalon tehtävänä on Venäjän valtiollisen politiikan ja Venäjän federaation elämänmenon "valaiseminen" ulkomailla. Ylin toimeenpanovalta mediatalossa asetettiin Venäjän presidentin nimittämälle toimitusjohtajalle.

Ensimmäiseksi toimitusjohtajaksi Putin nimesi äärikonservatiiviseksi luonnehditun, räväköistä poliittisen opposition, Yhdysvaltain ja seksuaalivähemmistöjen vastaisista kannoistaan tunnetun Dmitri Kiseljovin. Muutoksen arvioitiin tähtäävän valtiollisen valvonnan tiukentamiseen jo aiemmin voimakkaasti kontrolloidulla venäläisellä mediakentällä.  Mediatalon ensimmäiseksi päätoimittajaksi nimitettiin Venäjän  ulkomaantiedotukseen erikoistuneen televisiokanava RT:n päätoimittaja Margarita Simonjan aiemman tehtävänsä ohella.

Mediatalo Rossija segodnja perustettiin toimitilojensa ja henkilökuntansa puolesta unitaariyritys, uutistoimisto RIA Novostin perustalle, ja uusi yritys sai RIA Novostin aiemman päätoimipisteen katuosoitteeseen Moskovassa. Mukaan liitettiin jo aiemmin vahvasti Venäjän "valtiollisena propagandatorvena" toiminut kansainvälisiin radiolähetyksiin keskittynut Venäjän Ääni-kanava henkilökuntineen. Sekä RIA Novosti että Venäjän Ääni lakkautettiin itsenäisinä organisaatioina. Niistä tuli osa Rossija Segodnjan toimintaa. 

Myös marraskuussa 2014 kansainvälisesti esitelty *Sputnik*-tavaramerkki tähän liittyvä uutistoimisto ja radioasemaverkosto Sputnik News moneen maahan sijoittuvine paikallisine toimituksineen ja verkkosivustoineen on osa Venäjän valtiollista tietotoimisto Rossija segodnjaa. Venäjän vaikuttamipyrkimykset Sputnik Newsin välityksellä on nähty esimerkiksi Ruotsissa ja Saksassa uhkana ja esimerkkinä Venäjän tavasta käydä informaatiosotaa.   
 
Vuoden 2014 budjetissa uutistoimisto RIA Novostille myönnettiin 2,604 miljardia ruplaa (noin 57,5 milj. euroa) *Venäjän federaation sisä- ja ulkopolitiikan sekä Venäjän maakuvan tukemiseen*.  Valtion mediatuista päätettäessä ei organisaatiomuutosta oltu vielä tehty.

## Katso myös
* RT, samassa osoitteessa toimiva, ulkomaille suunnattu valtiollinen televisiokanava
* Itar-Tass, toinen Venäjän valtion tietotoimisto
* Interfax, riippumattomampi venäläinen tietotoimisto

## Lähteet

## Aiheesta muualla
* Virallinen kotisivu 
* About Rossiya Segodnya International Information Agency   (ria.ru)
* Russia: RIA Novosti liquidated amid fears of “more refined” threat to the press (Index on Censorship, 11.3.2014)  (indexoncensorship.org)
* Maatiedosto Venäjä: Yhteiskunta, kulttuuri ja media (Suomen suurlähetystä, Moskova) (finland.org.ru)
Presidentit

**Presidentit** on Yle TV1:llä vuosina 2005–2006 esitetty suomalainen televisiosarja, jossa on dramatisoitu Suomen poliittisen historian tapahtumia. Se kertoo kymmenen ensimmäisen Suomen tasavallan presidentin yhdestä kohtalon päivästä. Useimmat jaksot käsittelevät yhden vuorokauden tapahtumia, joskin Paasikivi- ja Ahtisaari-jaksojen sisällöstä suurin osa koostuu aiempia tapahtumia kertaavista takaumista, ja Koivisto-jaksossa kuvataan yhden viikon tapahtumia. Jaksojen dialogissa presidentit viittaavat myös usein aiempaan elämänkokemukseensa.

Jokaisen jakson alussa ja lopussa toimittaja Ari Ylä-Anttila esittelee katsojalle tapahtumien historiallista kontekstia.

Samat tekijät tekivät kaksi vuotta myöhemmin kuusiosaisen sarjan *[[Piru ja peijooni]]*, joka keskittyi yksinomaan presidentti Urho Kekkoseen.

## Rooleissa
### Tasavallan presidentteinä

Pentikäinen nähdään Kalliona myös jaksossa 2., Sveholm Rytinä jaksoissa 1. ja 4., Litja Mannerheimina jaksoissa 4. ja 5., Pöysti Paasikivenä jaksossa 6. ja Mäntylä Ahtisaarena jaksossa 9.

### Muissa rooleissa

## Jaksoluettelo

## Aiheesta muualla
*Presidentit Yle Areenassa
*
Hodh El Charghi

**Hodh El Charghi** on hallintoalue eli wilaya Mauritanian kaakkoisosassa. Sen hallinnollinen keskus on Néman kaupunki. Alueen pinta-ala on noin 183&nbsp;000 neliökilometriä. Asukkaita on 281&nbsp;600 henkeä (vuonna 2000).

Hodh El Charghin alue rajoittuu lännessä Mauritanian Hodh El Gharbin ja Tagantin ja pohjoisessa Adrarin alueisiin sekä idässä ja etelässä Maliin. Se on etupäässä harvaan asuttua Saharan autiomaata. Alueeseen kuuluu kuusi departementtia eli moughataata ja 30 kuntaa:
* Amourjin departementti
** Adel Bagrou 
** Amourj
** Bougadoum
* Bassikounoun departementti
** Bassikounou
** El Megve
** Fassale
** Dhar
* Djiguennin departementti
** Aoueinat Ezbel
** Beneamane
** Djiguenni 
** Feirenni
** Ghlig Ehl Beye
** Ksar El Barka
** Mabrouk
* Néman departementti
** Achemine 
** Agoueinit
** Bangou
** Beribavar
** El Mabrouk
** Jerif
** Hassi Etile 
** Néma
** Noual
** Oum Avnadech 
* Oualatan departementti
** Oualata
* Timbédran departementti
** Bousteille
** Hassi M’Hadi
** Koumbi Saleh
** Timbédra 
** Touil

Alueen eteläosan kautta kulkee maantie Nouakchottista Némaan. Etelässä harjoitetaan karjanhoitoa ja paikoin maanviljelyä sekä kerätään arabikumia. Seudulla sijaitsevat historiallinen Oualatan kaupunki sekä muinaisen Ghanan pääkaupungin Kumbi Salehin rauniot.

## Lähteet
Fdeirick

**Fdeirick** (myös *F’Dérick*, *Fdérik* ja muita kirjoitusasuja, ; ennen vuotta 1969 *Fort-Gouraud*) on kaupunkikunta ja samannimisen departementin hallinnollinen keskus Tiris Zemmourin alueella Mauritaniassa. Se sijaitsee Kédiat d’Idjilin massiivin länsipuolella 30 kilometriä alueen pääkaupungista Zouérattista länteen. Departementissa on 4&nbsp;700 ja sen keskustaajamassa 3&nbsp;300 asukasta (vuonna 2013, väestönlaskenta).

## Maantiede ja asutus
Fdeirickin departementti eli moughataa käsittää Tiris Zemmourin alueen eteläosan (67 prosenttia alueen pinta-alasta). Sen keskellä sijaitsee Zouérattin departementti ja kunta..

Kuntaan kuluu keskustaajaman lisäksi Tweirgan kylä. Fdeirickin departementissa on kolme kunnan ulkopuolista asutusta. Asukkaista 12 prosenttia on nomadeja.

## Historia
Fdeirickin luoteispuolella Idjilissä on tuotettu vuosisatojen ajan kivisuolaa. Perimätiedon mukaan 1700-luvulla löydettyä esiintymää hyödynsi Ouadanen kunta-heimon alainen aqzazir-heimo. 1800-luvun lopulla Idjilistä vietiin vuosittain Adrarin kaupunkeihin 4&nbsp;000 tonnia suolaa 20&nbsp;000 kamelilla. Aqzazirit jatkavat edelleen suolan louhintaa. 2000-luvun vaihteessa vuosituotannoksi arvioitiin 3&nbsp;000 tonnia.

Ranskalaiset valtasivat alueen Henri Gouraudin johdolla vuonna 1909. Fdeirickiin rakennettiin Fort-Gouraudin linnoitus, josta kehittyi paikallinen hallintokeskus. Vuodesta 1937 lähtien sen kautta kulki Algerian ja Senegalin välinen kuorma-autoliikenne. Linnoituksen ympärille syntyi kylä, jossa oli muutamia satoja asukkaita.

Paikkakunnan myöhempi kehitys perustuu seudun rautamalmiesiintymien hyödyntämiseen. Fort-Gouraudista tuli vuonna 1952 kaivosyhtiö MIFERMA:n toimipaikka, ja Kédiat d’Idjilin kaivosten tuotanto alkoi vuonna 1963 Nouadhibouun johtavan rautatien valmistuttua. Fdeirickin kaivos suljettiin vuonna 1984. Kaupunki on sen jälkeen taantunut ja jäänyt Zouérattin kaivoskaupungin varjoon. Alueen hallinto siirrettiin Zouérattiin vuonna 1986.

## Liikenne, talous ja palvelut
Fdeirickistä on päällystetyt maantiet Atariin ja Zouérattiin. Tie pohjoiseen jatkuu autiomaareittinä Bir Moghreiniin ja edelleen Algerian rajalle. Kaupungin kautta kulkevat myös kaivosyhtiö SNIM:n malmijunat Zouérattista Nouadhibouun.

Asukkaiden pääelinkeinot ovat kaupankäynti, käsityöammatit ja palvelut, puutarhaviljely ja karjanhoito sekä kausiluonteinen suolan tuotanto. Palveluihin kuuluvat ala- ja yläkoulut, keskikoulu, terveyskeskus ja kirjasto. Kaupungissa on vesijohto- ja sähköverkot, mutta ei jätehuoltoa.

## Lähteet
* 

### Viitteet
Tindoufin maakunta

**Tindoufin maakunta** () eli wilaya on hallintoalue Algerian Saharan länsiosassa. Sen keskus on Tindoufin kaupunki. Maakunnan pinta-ala on 158&nbsp;874 neliökilometriä. Asukkaita on 110&nbsp;300 henkeä (vuonna 2021, arvio).

Tindoufin maakunta rajoittuu koillisessa Béni Abbèsin ja kaakossa Adrarin maakuntiin, etelässä Mauritaniaan, lännessä Länsi-Saharaan ja pohjoisessa Marokkoon. Luonnonalueita ovat Draân hamada pohjoisessa, Tindoufin suolatasanko eli sebkha, Erg Iguidin hiekka-aavikko ja Eglabin ylänkö etelässä. Seudulla vallitsee kuuma ja kuiva aavikkoilmasto. Sateita saadaan hyvin vähän.

Vuonna 1984 perustettu maakunta käsittää hallinnollisesti Tindoufin piirikunnan eli daïran, joihin kuuluu kaksi kuntaa: Tindouf ja Oum El Assel. Valtaosa algerialaisista asuu Tindoufin kaupungissa. Maakunnan viidessä pakolaisleirissä asuu yli 173&nbsp;000 sahrawipakolaista.

Tindoufiin johtaa maantie RN50, joka jatkuu Mauritanian rajalle. Kaupungin lähistöllä on lentoasema.

Vähäinen maatalous tuottaa taateleita, hedelmiä, vihanneksia ja lihaa. Gara Djebiletissä ja Mechri Abdelazizissa on suuret rautamalmiesiintymät. Gara Djebiletin kaivos aloitti toimintansa vuonna 2022. Sen hyödyntämissuunnitelmaan kuuluu rautatien rakentaminen ja terästehtaan perustaminen Béchariin. Muita elinkeinoja ovat varsinkin Mauritaniaan suuntautuva kaupankäynti, palvelut, käsityöammatit ja matkailu. Tindoufissa toimii Ali Kafin yliopistokeskus. Nähtävyyksiä ovat Saharan luonto ja maisemat, esihistorialliset löytöpaikat, Kasabatin ja Dar Dimanin linnoitetut kylät uskonnollisine kohteineen sekä alueen kulttuuriperintö.

## Lähteet

## Aiheesta muualla
* Maakunnan sivusto 
* Tindoufin maakunta Algerian sisäministeriön sivustolla 
* Tindoufin matkailusivusto , ,
Viola organista

**Viola organista** on soitin, jonka Leonardo da Vinci suunnitteli luultavasti 1480-luvulla. Hän ei tiettävästi koskaan rakentanut soitinta. Soittimesta on kuitenkin luonnos Leonardon *[[Codex Atlanticus]]* -käsikirjoituskokoelmassa, joka on Milanon historiallisessa kirjastossa Biblioteca Ambrosianassa. Soittimessa on kielet pianon tapaan, mutta vasaroiden sijaan ääni tuotetaan neljän jousipyörän avulla. Pedaaleilla pyöritetään jousipyöriä sekä säädellään niiden pyörimisnopeutta. Kosketinta painettaessa kieli painuu jousipyörää vasten, ja tuottaa jousisoitinta muistuttavan äänen.

## Viola organista nykypäivänä
Puolalainen pianisti ja soitinrakentaja Sławomir Zubrzycki rakensi Viola organistan Leonardon luonnoksen perusteella. Soitin muistuttaa ulkoisesti cembaloa. Soitin valmistui vuonna 2013, ja Suomen ensiesitys oli vuonna 2014 Mäntän musiikkijuhlilla.

## Lähteet
Lothannaga

**Lothannaga** eli **lotha** on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 170&nbsp;000 ihmistä. Pääosa puhujista asuu Nagalandin pohjoisosassa Wokhan piirikunnassa.

Lothannaga kuuluu ao-kielten ryhmään yhdessä aonnagan, sangtaminnagan ja yimchungrunnagan kanssa.

## Lähteet
FS Masséna (1895)

**Masséna** oli 1800-luvun lopulla valmistettu Ranskan laivaston pre-dreadnought taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.

## Valmistus
Alus tilattiin St. Nazairesta Ateliers et Chantiers de la Loirelta, missä köli laskettiin syyskuussa 1892. Alus laskettiin vesille 24. heinäkuuta 1895 ja otettiin palvelukseen kesäkuussa 1898.

## Palvelus
Alus siirrettiin 1. maaliskuuta 1914 erityisreserviin. Virallinen ilmoitus palveluksesta poistosta annettiin 1. huhtikuuta. Alus poistettiin palveluksesta 25. kesäkuuta. Alus oli ankkuroituna telakka alueella Toulonissa, missä alukselta poistettiin tykit ja kaikki käyttökelpoinen materiaali. Aluksen kansirakenteet ja savuhormit leikatttiin pois, minkä seurauksena jäljelle jäi ainoastaan runko. Sotaan valmistautuminen lopetti kaiken toiminnan aluksella.

Kun Mustallemerelle pääsy epäonnistui 18. maaliskuuta 1915 aloitettiin Gallipolin maihinnousun suunnittelu ja koulutus. Ranskan joukkojen maihinnousualueeksi tuli Seddul Bahrin linnakkeen länsipuolinen maihinnousualue lähellä Canakkalea. Suunnitelmaan liittyi kahden aluksen upottaminen aaallonmurtajaksi lahdelle, jotta miesten toimittaminen maihin ja joukkojen huoltaminen olisi turvallisempaa. *Masséna* määrättiin toiseksi alukseksi.

Hinaajat  *Samson* ja *Vigoureux* lähtivät 23. elokuuta hylyn kanssa Toulonista Bizerteen, jonne ne saapuivat 31. elokuuta. Hylky oli Tunisiassa, kunnes hinaajat *Atlas* ja *Vigoureux* siirsivät 5. syyskuuta hylyn Mudrosiin. Hylky saapui hinattuna Mudrosiin 12. syyskuuta. Yksitoista päivää myöhemmin hylyn ankkurit pettivät jase ajautui maihin Veruli Pointissa. Hylky saatiin kellumaan, mutta se oli koko ajan vaarassa upota. Hylkyä lähdettiin hinaamaan, mutta se upposi Cape Hellesiin. Hylky sulki osan Seddul Bahrin ankkuripaikasta.  Toisena aluksena allonmurtajassa oli Messageries Maritimesin matkustaja-alus *Saghalien*. Aallonmurtaja osoitti arvonsa, kun 27. marraskuuta oli hyökyaalto. Se aiheutti merkittävää tuhoa brittien sektorilla, mutta ranskalaisten sektori säästyi tuhoilta.

Vuonna 1917 kaksi *Massénalta* poistettua 305 millimetrin tykkiä asennettiin Batignolles alustalle ja sijoitettiin rautatietykistöön. Alukselta poistetut 274 millimetrin tykit asennettiin Scneiderin palautinjärjestelmiin ja sijoitettiin 77. raskaan tykistörykmentin 7. ryhmän 20. patteriin. Sotatoimien päätyttyä Marine Paris uutisoi 11. elokuuta 1919, että aluksen nosto vaatii merkittäviä tutkimuksia ennen työn aloittamista. Laivaston sukeltajien puute nosti tutkimuskulut noin 10&nbsp;000 Ranskan franciin. Siten nosto jää mahdolliseksi ainoastaan, jos Turkin hallinto ei salli hylyn romutusta paikallaan. Lopulta hylky myytiin maaliskuussa 1923 romutettavaksi Monsieur Jostille.

## Lähteet

*
*
*

### Viitteet
Yared Shegumo

**Yared Shegumo** (s. 10. tammikuuta 1983 Addis Abeba, Etiopia) on etiopialaissyntyinen puolalainen juoksija, joka kilpailee keskimatkojen juoksussa ja kestävyysjuoksussa. Hän voitti hopeaa maratonilla vuoden 2014 EM-kisoista Zürichistä. Hän voitti Varsovan maratonin 2013 ja Łódźin maratonin 2014. Shegumo sai vuonna 2003 Puolan kansalaisuuden. Hän on 177 senttimetriä pitkä, painaa 61 kilogrammaa ja edustaa LKS Lubusz Słubicea.

## Ennätykset

* 800 m - 1.47.83 (2005)
* 1 000 m - 2.20.72 (2005)
* 1 500 m - 3.40.12 (2003)
* 3 000 m - 8.04.24 (2005)
* 5 000 m - 13.58,34 (2004)
* puolimaraton - 1.03.42 (2013)
* maraton - 2.10.34 (2013)

## Lähteet
* 
* http://www.european-athletics.org/athletes/group=s/athlete=143973-shegumo-yared/index.html
Idänkotelokilpikonna

**Idänkotelokilpikonna** (*Terrapene carolina*) on kotelokilpikonnien sukuun kuuluva laji. Täysikasvuisen yksilön pituus on noin 20 senttimetriä. Kilpi on pääosin ruskea ja yleensä siinä on kuvioita, jotka ovat oransseja tai keltaisia. Idänkotelokilpikonnaa tavataan Pohjois-Amerikassa Yhdysvaltojen itäosissa. Se oleskelee enimmäkseen maalla veden läheisyydessä. Naaras munii 3–8 munaa, jotka kuoriutuvat 9–18 viikon kuluttua. Laji syö hedelmiä ja muuta kasviravintoa.

## Lähteet

## Aiheesta muualla
Tapio Kärkkäinen

**Tapio Antero Kärkkäinen** (s. 17. kesäkuuta 1942 Viipuri) on suomalainen aktiiviuransa lopettanut koripalloilija.

Kärkkäinen pelasi Oulun NMKY:ssä Suomensarjaa vuosina 1958–1970 lukuun ottamatta seuran ensiesiintymistä miesten SM-sarjassa kaudella 1966–1967, jolloin Kärkkäinen pelasi 18 ottelussa 4,0 pisteen keskiarvolla. Vuonna 1964 Kärkkäinen oli seuran paras pisteidentekijä, ja hänet valittiin Oulun parhaaksi koripalloilijaksi.

Kärkkäinen asui myöhemmin Vantaalla. Koulutukseltaan hän on teknikko.

## Lähteet
* 
* Tapio Kärkkäinen  baskethotel.com

### Viitteet
Joonas Lappalainen

**Joonas Lappalainen** (s. 1. maaliskuuta 1998) on suomalainen autourheilija, joka on aloittanut lajin kolmevuotiaana.

Lappalainen valittiin 14-vuotiaana vuoden 2012 kartingkuljettajaksi. Hän voitti tuolloin kartingin Academy Trophy -mestaruuden Sakhirin radalla ajetussa Bahrainin finaalikilpailussa.

Vuonna 2012 Lappalainen siirtyi kartingista Formula Fordeihin ja vuonna 2014 Formula Renault 1.6-sarjaan, jossa voitti ensimmäisen osakilpailun. Kauden toisessa kilpailussa Lappalainen kasvatti pistejohtoaan Formula Renault Nordic-sarjassa ja nousi samalla Formula Renault 1.6 NEZ-sarjan johtoon voittamalla kaksi lähtöä ja ollen yhdessä toinen. Kauden aikana Lappalainen ei luopunut kertaakaan molempien sarjojen johdosta, vaan johti molempia sarjoja koko kauden läpi. Lappalainen varmisti sekä Nordic- että NEZ-sarjojen mestaruudet kauden viimeistä edeltävässä lähdössä kauden viimeisenä kilpailuviikonloppuna Mantorpissa.

Vuoden 2014 syksyllä Lappalainen valittiin edustamaan Suomea FIA Young Driver Excellence Academyn Pohjois-Euroopan karsintoihin. Hän selviytyi 16 kuljettajan joukosta viiden parhaan joukkoon, mutta ei tullut valituksi ohjelmaan. 

## Lähteet

## Aiheesta muualla
* Joonas Lappalaisen verkkosivusto 
* Joonas Lappalaisen Facebook-sivu
* Joonas Lappalaisen Twitter-sivu
Interliga

**Interliga** (, , ) oli kansainvälinen jääkiekkoliiga vuosina 1999–2007. Se perustettiin Alpenligan tilalle, kun sarjaan tuli joukkueita Alppien ulkopuolisista maista kaudeksi 1999–2000. Myös edellisen kauden kaikki italialaisjoukkueet jäivät pois sarjasta, eikä Italiasta sittemmin nähty joukkueita enää Interligassa. Liigassa pelasi sen kahdeksan kauden mittaisen historian aikana joukkueita Itävallasta, Kroatiasta, Puolasta, Jugoslavian liittotasavallasta (nyk. Serbia), Slovakiasta, Sloveniasta ja Unkarista.

Interligan kaudet olivat varsin lyhyitä ja liigan runkosarja kesti enimmillään 28 ottelua avauskaudella 1999–2000. Joukkueet pelasivat useimmiten myös omia kansallisia sarjojaan. Viimeisellä kaudellaan 2006–2007 Interligaa pelattiin kahdessa lohkossa, joista B-lohko edusti niin ikään alempaa sarjatasoa. Liigan suosio alkoi hiipumaan ja se lopetettiin vuoteen 2007. HK Jesenice, Olimpija Ljubljana ja Alba Volán Székesfehérvár siirtyivät kaudeksi 2007–2008 Itävallan pääsarja Erste Bank Eishockey Ligaan. Vuonna 2009 käynnistettiin myös Slohokej Liga, johon osallistui joukkueita Itävallasta, Kroatiasta, Serbiasta ja Sloveniasta.

Ainoana suomalaispelaajana Interligassa pelasi Olimpija Ljubljanan maalivahti Tommi Satosaari kaudella 2004–2005.

## Osallistuneet joukkueet

## Pelaajaennätyksiä
***Eniten tehopisteitä runkosarjassa:**  Krisztián Palkovics (Alba Volán Székesfehérvár) (234)
***Eniten maaleja runkosarjassa:**  Krisztián Palkovics (Alba Volán Székesfehérvár) (136)
***Eniten syöttöjä runkosarjassa:**  Balázs Ladányi (Dunaújvárosi Acélbikák, Újpesti TE) (136)
***Paras piste per peli -keskiarvo runkosarjassa:**  Brad Purdie (Villacher SV) (2.48; 33 ottelua, 32+50=82)
***Eniten otteluita runkosarjassa:**  Balázs Ladányi (Dunaújvárosi Acélbikák, Újpesti TE) (163)
***Eniten jäähyminuutteja runkosarjassa:**  Dejan Varl (HK Jesenice) (268)
***Eniten tehopisteitä pudotuspeleissä:**  Gábor Ocskay (Alba Volán Székesfehérvár) (13)
***Eniten tehopisteitä yhden kauden runkosarjassa:**  Brad Purdie (1999–2000, Villacher SV) (82)
***Eniten maaleja yhden kauden runkosarjassa:**  Brad Purdie (1999–2000, Villacher SV) (32)
***Eniten syöttöjä yhden kauden runkosarjassa:**  Brad Purdie (1999–2000, Villacher SV) (50)
***Eniten jäähyminuutteja yhden kauden runkosarjassa:**  Martin Hohenberger (1999–2000, Villacher SV) (137)

## NHL-pelaajat

 toi Interligaan Olimpija Ljubljanan joukkueeseen Manny Malhotran, Matt Pettingerin ja Brian Willsien. Joukkueessa pelasi tuolloin myös ennestään NHL-kokemusta omannut John Jakopin. Muita tunnetuimpia NHL:ssä pelanneita liigassa oli kaudella 1999–2000 Villacher SV:ssä pelanneet Gino Cavallini sekä tappelijana tunnettu Gord Donnelly.

* Christoph Brandner
*  Gino Cavallini
* Jozef Čierny
* Gord Donnelly
* David Emma
* John Jakopin
* Manny Malhotra

*  Darcy Martini
* Kevin Miehm
* Matt Pettinger
* Thomas Pöck
* Brad Schlegel
*  Emanuel Viveiros

## Lähteet
Seppo Matilainen

**Seppo Juhani Matilainen** (28. lokakuuta 1941 Kuortane – 14. helmikuuta 2022 Oulu) oli suomalainen koripalloilija.

Matilainen pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Matilainen pelasi 18 ottelussa 4,7 pisteen keskiarvolla.

Matilainen kävi A-valmentajaseminaarin Vierumäellä ja toimi SVUL:n Etelä-Pohjanmaan piirivalmentajana vuodesta 1971 ja koripallojaostossa vuodesta 1970 alkaen. Matilaisen seura oli Lapuan Virkiä vuodesta 1969.

Matilainen harrasti jalkapalloa, kuntoliikuntaa ja filateliaa. Hän oli ammatiltaan opettaja ja sotilasarvoltaan reservin luutnantti. 

## Lähteet
* 
* Seppo Matilainen  baskethotel.com

### Viitteet
Ilkka Näsänen

**Ilkka Toivo Raineri Näsänen** (20. lokakuuta 1942 Oulu – (kuoleman julkistamispäivä 28. elokuuta) 2024 Kuopio) oli suomalainen koripalloilija.

Oulun NMKY:n kasvatti Näsänen pelasi miesten SM-sarjassa Turun Riennossa kolme kautta ja kasvattajaseurassaan yhden kauden sen esiintyessä ensimmäistä kertaa pääsarjatasolla kaudella 1966–1967. ONMKY-kausi oli Näsäsen pääsarjauran tehokkain: hän teki 15,9 pistettä ottelua kohden.

Näsänen voitti NMKY:n Euroopan mestaruuden vuosina 1967 ja 1969. Hän pelasi myös kaksi A-nuorten maaottelua.

## Lähteet
* 
* Ilkka Näsänen  baskethotel.com

### Viitteet
Matti Vehaskari

**Vesa Matti Vehaskari** (s. 1. heinäkuuta 1944 Helsinki) on suomalainen aktiiviuransa lopettanut koripalloilija.

Oulun NMKY:n kasvatti Vehaskari pelasi kasvattajaseurassaan sen esiintyessä ensimmäistä kertaa miesten SM-sarjassa kaudella 1966–1967. Vehaskari pelasi 18 ottelussa pääsarjauransa korkeimmalla, 11,4 pisteen keskiarvolla. ONMKY:n pudottua sarjatasoa alemmas Vehaskari siirtyi Helsingin NMKY:hyn, jossa hän pelasi neljä pääsarjakautta ja kahdessa Suomen cupissa. Helsingin NMKY saavutti Vehaskarin aikana yhden SM-hopean, kaksi SM-pronssia ja kahdesti cup-hopeaa.

Vehaskarilla on lääketieteellinen koulutus, hänen vanhempansa Allan Vehaskari (s. 1912) ja Aira Ahmavaara (s. 1913) olivat molemmat lääkäreitä. Vehaskari harrasti koripallon lisäksi yleisurheilua.

## Saavutukset
* SM-hopeaa 1972
** SM-pronssia 1969 ja 1971
* Suomen cupin hopeaa 1969 ja 1970

## Lähteet
* 
* Matti Vehaskari  baskethotel.com

### Viitteet
Märta

**Märta** tai **Märtha** on pohjois­mainen, etenkin ruotsa­lainen naisen etunimi. Alku­perältään se on Margareta-nimen muunnelma.

Suomessa nimi Märta on Digi- ja väestötietoviraston tietojen mukaan annettu elokuuhun 2025 mennessä 1&nbsp;356 ja Märtha noin 490 henkilölle. Märtan nimipäivä on suomen­ruotsalaisen kalenterin mukaan 26. elokuuta.

## Tunnettuja Märtoja ja Märthoja

### Kuninkaallisia
* Märtha, alk. *Märtha Tyra* (1901–1954), Norjan kruununprinsessa, kruununprinssi Olavin puoliso
* Märta Eerikintytär (1277 tai 1282–1341), Tanskan prinsessa ja Ruotsin kuningatar, kuningas Birger Maununpojan puoliso
* Märtha Louise (s. 1971), Norjan prinsessa, kuningas Harald V:n tytär

### Muita

* Märtha Adlerstråhle (1868–1956), ruotsalainen tennispelaaja
* Märta Björkenheim (1883–1954), suomalainen sairaanhoitaja ja Lotta Svärd -järjestön vaikuttaja
* Märta Blomstedt (1899–1982), suomalainen arkkitehti
* Märta Donner (1922–2013), suomalainen lastenneurologian erikoislääkäri ja dosentti
* Märta Ekström (1899–1952), ruotsalainen näyttelijä
* Märta Laurent (1920–2011), suomenruotsalainen näyttelijä
* Märtha Lilius-Tallroth (1904–2000), suomalainen arkkitehti
* Märta Måås-Fjetterström (1873–1941), ruotsalainen tekstiitaiteilija
* Märtha Nickul (1894–1974), suomenruotsalainen uskonnollinen kirjailija
* Märta Norberg (1922–2020), ruotsalainen maastohiihtäjä
* Märta Helena Reenstierna, ”Årstafrun” (1753–1841), ruotsalainen aatelisnainen, joka tunnetaan päiväkirjoistaan
* Märta von Schantz (1923–2014), suomenruotsalainen lähetystyöntekijä ja opettaja
* Märta Stenevi (s. 1976), ruotsalainen Ympäristöpuolueen poliitikko ja ministeri
* Märta Tikkanen (s. 1935), suomenruotsalainen kirjailija, toimittaja ja opettaja
* Märta Torén (1925–1957), ruotsalainen näyttelijä
* Märta Ulfsdotter (n. 1319–1371), ruotsalainen hovinainen, Pyhän Birgitan tytär

## Lähteet
Mayo

**Mayo** voi tarkoittaa seuraavia:

## Paikkoja
*Mayo, kylä Irlannissa
*Mayo, Irlannin kreivikunta
*Mayo, kunta Kanadan Quebecissä
*Mayo, kunta Kanadan Yukonissa
*Mayo, kaupunki Norsunluurannikolla
*Mayo, Thaimaan piiri
*Mayo, pikkukaupunki Yhdysvaltojen Floridassa
*Mayo, asutuskeskus Yhdysvaltojen Marylandissa
*Mayo, asutuskeskus Yhdysvaltojen Etelä-Carolinassa

## Muuta
*Mayot, intiaaniheimo Meksikossa
*4960 Mayo, asteroidi
*Mayo-klinikka, sairaala ja lääketieteellinen tutkimuskeskus Minnesotassa
**Charles Mayo (1865–1939), kirurgi, Mayo-klinikan perustajia
**William James Mayo (1861–1939), kirurgi, Mayo-klinikan perustajia
**William Mayo (1819–1911), kirurgi, Mayo-klinikan perustajia
Pekka Laakso (koripalloilija)

**Pekka Emil Laakso** (s. 7. syyskuuta 1938 Muhos) on suomalainen aktiiviuransa lopettanut koripalloilija.

Laakso pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Laakso pelasi 18 ottelussa 17,0 pisteen keskiarvolla ollen sarjan seitsemänneksi paras pisteidentekijä.

Vuosina 1967 ja 1969 Laakso saavutti NMKY:n Euroopan mestaruuden. Hän asui Oulussa ja harrasti partiota, torvensoittoa ja muitakin urheilulajeja, kuten yleisurheilua. Hän työskenteli kansakoulunopettajana ja toimi muun muassa ONMKY:n koripallojaoston puheenjohtajana.

## Lähteet
* 
* Pekka Laakso  baskethotel.com

### Viitteet
Sagriinikotilo

**Sagriinikotilo** (*Cornu aspersum* eli *Helix aspersa*) on tarhakotiloiden heimoon kuuluva kotilolaji, joka on kotoisin Välimeren alueilta. Se on levinnyt Länsi-Eurooppaan, Pohjois-Afrikkaan ja Aasiaan.

## Tuntomerkit ja elintavat

Kotiloissa on yleensä tummia ja vaaleita raitoja. Sagriinikotilo kasvaa 2,5–4&nbsp;cm pitkäksi. Se on pääasiassa kasvissyöjä ja elää 5–7 vuotta. Suomessa sagriinikotiloa esiintyy vain kasvihuoneissa kasvatettuna.

## Lisääntyminen

Sagriinikotilo tulee sukukypsäksi noin vuoden ikäisenä. Viikon kuluttua parittelusta kotilo munii muutamasta kymmenestä hieman yli sataan munaa, jotka kuoriutuvat viikon-parin sisällä.

## Lähteet

* Helix aspersa, sagriinikotilo 

## Aiheesta muualla
Empire State

**Empire State** on vuonna 2013 ensi-iltansa saanut Dito Montielin ohjaama yhdysvaltalainen rikoselokuva. Sen pääosissa ovat Liam Hemsworth, Dwayne Johnson, Emma Roberts, Nikki Reed, Michael Angarano, Paul Ben-Victor ja Shenae Grimes. Elokuvassa kaksi lapsuudenystävää ryöstävät panssariautovaraston, mutta NYPD-tutkija on heidän tiellään. 

## Näyttelijät

## Aiheesta muualla
* 
*
Ari Sikiö

**Ari Sikiö** (s. 8. toukokuuta 1948) on suomalainen aktiiviuransa lopettanut koripalloilija.

Tikkurilan Tikan kasvatti Sikiö pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Kaudella 1970–1971 Sikiö edusti SM-sarjassa Kontulan Urheilijoita ja kaudella 1978–1979 Porvoon Tarmoa.

## Lähteet
* Ari Sikiö  baskethotel.com

### Viitteet
Bijou Brigitte

**Bijou Brigitte** on saksalainen muotimyymälä. Se perustettiin Hampurissa vuonna 1963 ja sillä on toimintaa jo 20 eri valtiossa ympäri maailmaa. Vuoden 2013 tiikaudella yhtiön liikevaihto oli 3,1 miljoonaa euroa, joka on 3,5 prosenttia vähemmän kuin vuotta aiemmin. Helmikuussa 2011 "Bijou Brigitte" tuomittiin korvaamaan erään ex-työntekijän oikeudenkäynti. Työntekijä oli aiemmin kehottanut boikotoimaan yritystä sen työsuhteisiin liittyvien epäselvyyksien vuoksi, josta yhtiö oli vaatinut tältä 5000 euron korvauksia. Työntekijän voitettua oikeudessa yhtiö itse joutui maksamaan korvauksia.

## Myymälät
* Alankomaat
* Belgia
* Bulgaria
* Espanja
* Italia
* Itävalta
* Kreikka
* Liettua
* Norja
* Portugali
* Puola
* Ranska
* Romania
* Ruotsi
* Saksa
* Slovakia
* Suomi
* Tšekki
* Turkki
* Unkari
* Yhdysvallat

## Kuvia

File:Bijou Brigite Viena.jpg|Bijou Brigitte-myymälä Wienissä, Saksassa.
File:Bijou Brigitte IsoKarhu.JPG|Bijou Brigitte kauppakeskus IsoKarhussa Porissa.


## Lähteet
Juha Valkama (koripalloilija)

**Juha Valkama** (s. 20. kesäkuuta 1973) on suomalainen koripallovalmentaja ja aktiiviuransa lopettanut koripalloilija.

Koripalloilijana Kiimingin Riennon kasvatti Valkama pelasi pääsarjatasolla Forssan Alussa kaudella 1996–1997 3,6 pisteen ja 0,8 levypallon keskiarvoilla. Kaudella 1998–1999 hän oli Högfors Teamin kokoonpanossa kahdessa ottelussa muttei pelannut. Kaudella 2001–2002 Valkama edusti I-divisioonassa pelannutta Team Componentaa 26 ottelussa 10,8 pisteen ja 2,3 levypallon keskiarvoilla.

Valkama valmensi Loimaan Korikonkareita alueellisessa II divisioonassa ja I-divisioonassa kolmen kauden ajan. Kauden 2010–2011 hän toimi Forssan Koripoikien apuvalmentajana. Syksystä 2011 lähtien Valkama on toiminut Oulun NMKY:n päävalmentajana.

## Lähteet
* Juha Valkama baskethotel.com

### Viitteet
Tunnin Kuva

**Tunnin Kuva** on vuonna 1988 perustettu suomalainen valokuvaliikeketju. Marraskuussa 2022 sillä oli 28 myymälää 23 eri paikkakunnalla. Vuoden 2013 tilikaudella yrityksen liikevoitto oli 4,10 prosenttia ja liikevaihto puolestaan 723 000 euroa.

## Myymälät

* Helsinki, Ateneuminkuja
* Helsinki, Mall of Tripla
* Helsinki, Itis
* Helsinki, Hakaniemi
* Helsinki, Hertsi
* Vantaa, Jumbo
* Espoo, Lippulaiva
* Kerava
* Hyvinkää, Willa
* Riihimäki
* Hämeenlinna
* Lahti, Karisma
* Lahti Laune
* Porvoo
* Kouvola
* Imatra
* Mikkeli
* Jyväskylä, Sokkari
* Jyväskylä, Seppä
* Kuopio
* Pori
* Turku, Skanssi
* Raisio
* Rauma
* Seinäjoki, Ideapark
* Oulu
* Kempele, Zeppelin
* Rovaniemi

## Lähteet
Niittyrusoyökkönen

**Niittyrusoyökkönen**, vanhemmassa kirjallisuudessa **kosteikkomaayökkönen**, (*Diarsia rubi*) on yleinen yöperhoslaji, joka lentää kahtena sukupolvena keskikesällä ja syksyllä.

## Koko ja ulkonäkö
Niittyrusoyökköstä on hankala erottaa muista *[[Diarsia]]*-suvun lajeista, etenkin elorusoyökkösestä (*Diarsia dahlii*) ja suvirusoyökkösestä (*Diarsia mendica*). Se on yleisväriltään melko tasaisen punertavan ruskea ja rengastäplän sekä munuaistäplän sisäosat ovat kellertävät. Täplien välinen alue on usein lähes musta. Sisempi ja ulompi poikkiviiru ovat kaksinkertaiset ja siiven ulkoreunan tuntumassa aaltoviiru on vaalea, siiven ulkoreunan puolelta tumma. Ulomman poikkiviirun ja aaltoviirun välinen alue tummenee siiven tyveä kohti. Takasiivet ovat harmaanruskeat, ulkoreunaa kohti tummenevat ja niissä on tumma keskipilkku. Siipiväli 30&ndash;34 mm.

## Levinneisyys ja lentoaika
Perhosen levinneisyys ulottuu Keski- ja Pohjois-Euroopasta Itä-Siperiaan ja Kiinaan Suomessa lajia tavataan koko maassa, mutta se on harvinaisempi Lapissa. Niittyrusoyökkönen lentää kahtena sukupolvena, joista ensimmäinen on liikkeellä keskikesällä kesäkuun puolivälistä heinäkuun lopulle ja toinen, selvästi vähälukuisempi, syyskesällä ja syksyllä elokuun alusta lokakuun alkuun. Keski-Euroopassa lajilla voi olla suotuisina vuosina vielä osittainen kolmas sukupolvi lokakuussa.

## Elinympäristö ja elintavat
Niittyrusoyökkönen esiintyy kosteilla niityillä ja kosteissa metsissä, joskus myös puistoissa ja puutarhoissa. Perhoset lentävät illasta yöhön ja tulevat sekä syötille että valolle. Toukka on aktiivinen öisin ja talvehtii maassa.

## Ravintokasvit
Toukan ravintokasveja ovat monet ruohovartiset kasvit sekä puuvartisista muiden muassa vadelma ja mustikka.

## ''Diarsia florida''
*Diarsia florida* on niittyrusoyökkösen elintavoiltaan poikkeava muunnos, mahdollisesti eriytymässä oleva lähilaji tai mahdollisesti oma lajinsa. Se on jonkin verran niittyrusoyökköstä kookkaampi, väritykseltään kirkkaampi ja ainoan sukupolven lentoaika osuu niittyrusoyökkösen ensimmäisen ja toisen sukupolven väliin. Kasvatuksessa *D. florida* risteytyy niittyrusoyökkösen kanssa, mutta luonnossa ero lennon ajankohdassa saattaa estää risteytymisen. Myös vuorokausirytmiltään *D. florida*t aloittavat lentonsa hieman myöhemmin illalla kuin niittyruskoyökköset.

Keski-Euroopassa *D. florida* elää kosteikoissa ja ilmeisesti sille on ominaista oleskella hyvin kosteissa ympäristöissä. On kuitenkin epävarmaa esiintyykö *D. florida* Pohjoismaissa. Aikaisemmin sitä on ainakin arveltu esiintyvän Ahvenanmaalla ja etelärannikolla. Erikoisena yksityiskohtana kuitenkin pohjoissuomalaisten niittyrusoyökkösten genitaalit muistuttavat *D. florida*n genitaaleja.

## Lähteet

## Aiheesta muualla
* Bestimmungshilfe des Lepiforums: ''Diarsia rubi'' 
* Moths and Butterflies of Europe and North Africa: ''Diarsia rubi'' 
* Bestimmungshilfe des Lepiforums: ''Diarsia florida''
Arianrhod

**Arianrhod** oli kelttiläisessä mytologiassa äitijumala Dônin ja Beli Mawrin tytär. Arianrhod esiintyy walesilaisen Mabinogion-tarusikermän neljännessä tarussa *Math, Mathonwyn poika*. Hänen sisaruksiaan ovat Gwydion, Gilfaethwy, Gofannon sekä Amaethon. Toisissa legendoissa hänen veljekseen on mainittu myyttisellä nimellä Caswallawn tunnettu historiallinen Cassivellaunus. 

Mabinogionissa kerrotaan, että Gwyneddin kuninkaalla Math fab Mathonwyllä oli erikoisena tapanaan lepuuttaa jalkojaan neitsyen sylissä. Mathin sisarentytär Arianrhod on ehdolla tähän tehtävään. Hänen täytyi kuitenkin ensin alistua neitsyyden varmistavaan kokeeseen eli astuttava Mathin taikasauvan yli. Mutta tämän tehdessään hän synnyttääkin kaksi poikaa. Toinen pojista saa nimen Dylan ail Don, mutta toiselle Arianrhod asettaa kolme tabua. Ensimmäisen mukaan poikaa ei saa nimetä ennen kuin hänen äitinsä tekee sen. Toisen mukaan poika ei saa kantaa aseita ennen kuin hänen äitinsä ojentaa ne hänelle. Kolmannen mukaan poika ei saa koskaan mennä naimisiin ihmisnaisen kanssa. Arianrhodin veli Gwydion saa kuitenkin petkutettua Arianrhodin antamaan pojalle nimen Lleu Llaw Gyffes, ja Gwydion ja Lleu onnistuvat oveluudella murtamaan myös toisen tabun. Lopulta kolmaskin kielto kierretään, kun Gwydion ja kuningas Math luovat loitsuilla kukista Blodeuweddin vaimoksi Lleulle.

## Lähteet
*Green, Miranda J. : Dictionary of Celtic Myth and Legend. Thames & Hudson 1997. 

### Viitteet
Slohokej Liga

**Slohokej Liga** oli kansainvälinen jääkiekkoliiga vuosina 2009–2012. Suurin osa liigan joukkueista tuli Sloveniasta, mutta joukkueita tuli yhteensä myös kolme Kroatiasta, yksi Serbiasta ja yksi Itävallasta. 

Slohokej Liga perustettiin vuonna 2009 slovenialaisten pelaajien kehittämiseen. Se toimi myös niin ikään farmisarjana Itävallan pääsarja Erste Bank Eishockey Ligassa pelanneille EC Graz 99ersille, HK Jesenicelle, Olimpija Ljubljanalle sekä Medveščak Zagrebille. Slohokej Ligan myötä Slovenian omasta pääsarjasta tuli enää lyhyt sarja, johon kauden päätteeksi osallistui myös EBEL:n slovenialaisjoukkueet.

Kolmen Slohokej-kauden jälkeen Slovenian jääkiekkoliitto ja liigaa hallinnoinut yhtiö joutuivat erimielisyyksiin. Kun myös Itävallan kakkossarjatason Eishockey-Nationalligan joukkueista suurin osa jätti sarjan, päätti osa molempien sarjojen joukkueista perustaa uuden Inter-National-Leaguen. Sarjaan osallistui Slohokej-joukkueista aluksi vain HK Slavija Ljubljana ja HK Triglav Kranj sekä neljä itävaltalaisjoukkuetta, mutta nykyään sarjassa pelaa 12 joukkuetta, joista puolet tulee Sloveniasta.

## Osallistuneet joukkueet

## Mestarit

## Pelaajaennätyksiä
***Eniten tehopisteitä runkosarjassa:**  Ken Ograjenšek (HK Olimpija Ljubljana) (131)
***Eniten maaleja runkosarjassa:**  Marko Kovačević (HK Partizan Belgrad) (52)
***Eniten syöttöjä runkosarjassa:**  Ken Ograjenšek (HK Olimpija Ljubljana) (90)
***Paras piste per peli -keskiarvo runkosarjassa:**  Ivo Jan (HK Olimpija Ljubljana) (2.67; 24 ottelua, 28+36=64)
***Eniten otteluita runkosarjassa:**  Jan Gogala (HK Slavija Ljubljana) (81)
***Eniten jäähyminuutteja runkosarjassa:**  Tim Jurajevčič (HK Triglav) (305)
***Eniten tehopisteitä pudotuspeleissä:**  Marko Milovanović (HK Partizan Belgrad) (33)
***Eniten tehopisteitä yhden kauden runkosarjassa:**  Ken Ograjenšek (2010–2011, HK Olimpija Ljubljana) (74)
***Eniten maaleja yhden kauden runkosarjassa:**  Luka Bašič (2010–2011, HK Olimpija Ljubljana) (32)
***Eniten syöttöjä yhden kauden runkosarjassa:**  Ken Ograjenšek (2010–2011, HK Olimpija Ljubljana) (52)
***Eniten jäähyminuutteja yhden kauden runkosarjassa:**  Sean Cavanaugh (2010–2011, HDD Bled) (160)

## Lähteet

## Aiheesta muualla
Kinect Sports Island Freedom

**Kinect Sports Island Freedom** (Pohjois-Amerikassa nimellä ***Deca Sports Freedom*** ja Japanissa nimellä ***Deca Sporta Freedom***) on vuoden 2010 marraskuussa Kinectille julkaistu urheiluaiheinen videopeli. Pelin on kehittänyt Hudson Soft ja julkaissut Konami. Peli on yksi kolmesta Kinectille tehdystä ohjaimettomasta urheiluaiheisesta pelistä Kinect Sportsin ja Kinect Sports: Season Twon ohella. Pelissä on kymmenen urheilulajia. Osa lajeista on samoja kuin Kinect Sportsissa ja Season Twossa.

## Urheilulajit
Pelin kymmenen urheilulajia ovat seuraavat:

*tennis
*paintball
*nyrkkeily
*jousiammunta
*rantalentopallo
*polttopallo
*kendo
*kumparelasku
*lumilautakrossi
*taitoluistelu

## Lähteet
* http://www.videogamer.com/xbox360/sports_island_freedom/review.html